6. autobusu maršruts (Rīga)

6. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Biķeriem Ropažu novada Stopiņu pagastā.

6. autobusu maršruta kopējais garums ir 29,787 km. Maršruta Biķeri — Abrenes iela kopējais garums ir 15,011 km, bet maršruta Abrenes iela — Biķeri kopējais garums ir 14,766 km.

Darbdienās pa 6. autobusu maršrutu kursē tikai 5 autobusi, kuri pavisam veic 86 reisus, bet brīvdienās — tikai 3 autobusi, kuri pavisam veic 61 reisu (06.2014).

6. autobusu maršrutu apkalpo 7. autobusu parks.

Vēsture 
Senāk 6. autobusa maršruts kursēja no Abrenes ielas līdz Preču-2. 2001. gadā to slēdza, apvienojot ar 13. autobusu maršrutu.

Jaunu 6. autobusu maršrutu "Abrenes iela - Dreiliņi" atklāja 2006. gada 1. oktobrī. Tas kursēja no Centrālās stacijas (17. trolejbusa galapunkta) līdz jaunizbūvētajam dzīvojamajam masīvam Ēvalda Valtera ielā Dreiliņos.

Lai padarītu ērtāku skolnieku nonākšanu vairākās Pļavnieku skolās, no 2011. gada 1. septembra maršruts tika novirzīts pa Ulbrokas ielu, Akadēmiķa M. Keldiša ielu un A. Saharova ielu, un darba dienās maršrutā sāka kursē lielās ietilpības autobusi. No 2015. gada 14. decembra maršruts tika pagarināts no stacijas līdz Abrenes ielai.

No 2021. gada 20. septembra maršutu pagarināja līdz lielveikaliem IKEA / Sāga Biķeros, pārdēvējot par "Abrenes iela - Biķeri". Maršruta pagarināšanu līdz Biķeriem bija paredzēts īstenot jau 2020. gada 7. decembrī, taču pagarināšana iedzīvotāju sūdzību par plānoto pieturvietas "Ē. Valtera iela" slēgšanu Biķeru virzienā dēļ tika atlikta. 2021. gada februārī Rīgas dome paziņoja, ka, beidzoties COVID-19 dēļ izraisītajai ārkārtas situācijai valstī, autobusa maršruts tomēr tiks pagarināts līdz Biķeriem, saglabājot pieturvietu "Ē. Valtera iela" Biķeru virzienā un pagarinot to līdz Dzelzavas ielai, tālāk pa Dzelzavas ielu līdz krustojumam ar Juglas ielu, kur tas veiks kreiso pagriezienu uz Juglas ielu un turpinās ceļu līdz Biķeriem (IKEA / Sāga stāvlaukums). Lai arī ārkārtas situācija valstī beidzās aprīlī, maršruta pagarināšana notika tikai 2021. gada 20. septembrī, taču ar citādāku maršrutu, nekā tika paziņots februārī. Jaunajā variantā autobuss virzienā uz Biķeriem turpina braukt pa A. Deglava ielu, Lubānas ielas rotācijas apli un Juglas ielu līdz IKEA / Sāgas stāvlaukumiem tāpat, kā bija paredzēts pērnā gada decembrī, bet virzienā uz Abrenes ielu - līdz Juglas ielai, tad pa Dzelzavas ielu, Ē. Valtera ielu, A. Deglava ielu un tālāk pa līdzšinējo maršrutu. Lai nodrošinātu Ē. Valtera ielā dzīvojošos ar iespēju tikt mājās no Centra, tiek noteikts 2 minūšu stāvēšanas laiks galapunktā "Biķeri", lai no centra uz pieturu "Ē. Valtera iela" varētu braukt caur galapunktu "Biķeri" ar minimālu papildu laiku ceļā. Tāpat nav jāveic otrreizēja biļetes validācija virzienā uz Abrenes ielu. Ieviestas jaunas pieturvietas: "Dreiliņupīte" Juglas ielā (virzienā uz Biķeriem), galapunkts "Biķeri", "Jaunbiķeri" Juglas ielā (virzienā uz Abrenes ielu), "Dzelzavas iela" Ē. Valtera ielā (virzienā uz Abrenes ielu).

No 2021. gada 23. oktobra veiktas izmaiņas jaunajā autobusa maršrutā. Atsevišķos vakara reisos maršruts virzienā uz Biķeriem pagarināts līdz Ē. Valtera ielai, pārceļot uz turieni galapunktu no pieturvietas "Biķeri" uz pieturvietu "Ē. Valtera iela" (reisa nosaukums "Abrenes iela - Biķeri - Ē. Valtera iela"). Mērķis ir uzlabot Ē. Valtera ielā, Juglas ielā un Dzelzavas ielā dzīvojošos ar ērtākām iespējam tikt no Centra uz šīm ielām pēdējos vakara reisos.

No 2022. gada 6. jūnija līdz 20. jūnijam sakarā ar Dzirnavu ielas pārvada slēgšanu Rail Baltic būvdarbu dēļ maršruts tika novirzīts pa Gogoļa ielu.

Maršruts 
Biķeri — Abrenes iela kursē pa šādām ielām: IKEA / Sāgas autostāvvietu zona, Juglas iela, Dzelzavas iela, Ē. Valtera iela, A. Deglava iela,Ulbrokas iela, Akadēmiķa M. Keldiša iela, A. Saharova iela, A. Deglava iela, Pērnavas iela, Brīvības iela, Brīvības bulvāris Raiņa bulvāris Satekles iela, Dzirnavu iela un Abrenes iela.  

Abrenes iela — Biķeri kursē pa šādām ielām: Abrenes iela, Dzirnavu iela,Satekles iela  Merķeļa iela, Brīvības bulvāris, Brīvības iela, Pērnavas iela, A. Deglava iela, A. Saharova iela, Akadēmiķa M. Keldiša iela, Ulbrokas iela, A. Deglava iela, Juglas iela, IKEA / Sāga autostāvvietu zona. Autobuss nepietur pieturās: Inženieru iela. Elizabetes iela. Centrālā stacija.

Saistībā ar Iekšlietu ministra Sanda Ģirģena rīkojumu slēgt Deglava tiltu satiksmei, pamatojoties uz Būvniecības valsts kontroles biroja ekspertu atzinumu par tā drošumu no 2019. gada 25. aprīļa līdz 4. maijam maršruts tika novirzīts pa Jorģa Zemitāna tiltu.

Pieturvietas 
6. autobusu maršrutā pavisam kopā ir 53 pieturas. Maršrutā Biķeri — Abrenes iela ir 27 pieturas, bet maršrutā Abrenes iela — Biķeri ir 26 pieturas.

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas Satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 

06